SEBUAH SIRI DOKUMENTARI NETFLIX
Teluk Hanauma ialah salah satu tempat kegemaran saya di dunia ini.
Saya membesar di Hawaii. Tempat ini dekat dengan rumah saya.
Cinta saya kepada alam bermula di sini.
Semasa saya kecil, alam semula jadi dan tempat bermain
ialah tempat yang sama dan penting dalam hidup kami.
Saya mahu pastikan alam semula jadi wujud
untuk anak-anak dan cucu-cucu saya.
Sertai saya meraikan taman negara dan hutan terhebat di planet ini,
pengembaraan menelusuri keajaiban alam milik kita bersama.
DUNIA DIPENUHI KETAKJUBAN
Ibu saya cerita semasa dia mengandung,
dia akan duduk di sini, mendengar bunyi laut
dan melihat ombak menghempas terumbu karang.
Dia bergurau itu sebabnya saya begitu tenang.
Saya luangkan banyak masa di sini sejak sebelum dilahirkan.
Semasa saya enam tahun, Teluk Hanauma disenaraikan
sebagai khazanah alam yang dipelihara.
Sesuatu yang bermula sebagai keinginan untuk orang lain menikmati alam
telah menjadi gerakan global
bagi memelihara kawasan-kawasan ini untuk generasi akan datang.
Ini tempat untuk melupakan kebimbangan hidup
dan menginspirasi anak-anak kita.
Ini tempat perlindungan spesies terancam
dan tumpuan penyelidikan saintifik.
Tempat ini bukan saja memelihara pelbagai spesies hidupan di Bumi,
ia juga mengawal iklim,
membersihkan udara
dan menulenkan air kita.
Apabila manusia mula melindungi alam semula jadi ini,
kita tak sedar kepentingannya.
Hari ini, tempat-tempat inilah antara perlindungan terakhir
alam semula jadi dan hidupan liar.
Ada tempat yang sangat terpencil,
kita baru mula mengupas rahsianya.
Misalnya Taman Negara Loango di Gabon, pantai barat Afrika.
Ia tempat perlindungan haiwan hutan hujan tropika.
Namun, kebanyakan haiwan di sini tertarik kepada tempat yang sama.
Pantai.
Salah satu tempat terakhir hutan hujan Congo yang luas
bertemu Laut Atlantik.
Kerbau meragut tumbuh-tumbuhan
yang disaluti garam laut,
mineral yang sukar ditemui di hutan hujan.
Khinzir red river…
yang mengidamkan makanan laut segar.
Gajah hutan Afrika datang ke pantai dan bergaul dengan gergasi marin.
Contohnya, penyu belimbing 1000 kg ini.
Ada satu haiwan di sini
yang tahu menikmati semua yang ada di pantai.
Pada siang hari, badak duduk di lagun air tawar.
Berlindung daripada mentari.
Apabila petang menjelang,
badak akan naik ke darat, ke padang ragut kegemarannya.
Namun, bukan badak ini.
Badak ini ada idea lain.
Si badak terus meluru ke ombak!
Badannya seberat 3000 kg terasa lebih ringan di dalam air masin.
Ombak menghilangkan parasit
serta melegakan luka dan lebam pada hari itu.
Tiada tempat lain badak boleh dilihat di Laut Atlantik.
Si badak bukan mahu berendam saja.
Si badak mahu meluncur ombak.
Si badak mengikut ombak ke utara, menuju ke pantai…
sehingga tiba ke tempat makan malam kesukaannya.
Setelah penat meluncur, si badak akan makan semalaman.
Setelah matahari terbenam di sepanjang pantai ini,
badak-badak lain mengikuti jejaknya.
Meninggalkan lagun untuk meluncur ombak.
Badak Loango yang meluncur.
Ini membuktikan alam semula jadi boleh berterusan mengagumkan kita
selagi kita memberikannya ruang untuk hidup.
Alam semula jadi terpelihara yang ada biasanya di kawasan yang terpencil,
menjadikan taman negara sebuah tempat perlindungan yang penting
untuk haiwan ikonik
serta haiwan yang jarang ditemui dan luar biasa.
Di bahagian lain Afrika, di pulau Madagaskar,
ada Taman Negara Tsingy de Bemaraha yang terpencil.
Kubu batu yang tak boleh ditembusi ini
menjadi tempat tinggal spesies yang tiada di tempat lain di Bumi.
Iguana batu
yang baru ditemui dan tak pernah dirakam sebelum ini.
Jari panjang dan kuku tajam membantunya mencengkam permukaan batu.
Hutan di sekitar mercu menjadi tempat tinggal haiwan nadir
yang hanya ada di Tsingy,
termasuk penduduk taman ini yang paling elusif .
Decken's sifaka.
Kebanyakan lemur terancam ini tinggal di taman ini.
Seperti kebanyakan mawas, haiwan ini banyak meluangkan masa di atas pokok.
Kumpulan kecil ini ada tanggungjawab baru.
Walaupun baru berusia lapan minggu, kekuatannya akan diuji tak lama lagi.
Ibu memberikannya banyak dorongan.
Tingkatkan keyakinan si anak untuk pergi…
dan meneroka dunia barunya.
Memanjat dan melompat adalah latihan terbaik
untuk hidup di taman ini.
Tak lama lagi, satu loncatannya akan menjangkau sembilan meter.
Namun, sebelum itu, perlahan-lahan dahulu.
Cuaca panas dan lembap tak mematahkan semangat si anak,
tapi yang lain menjimatkan tenaga dengan berehat di teduhan.
Kini kemuncak musim kemarau.
Lazimnya sifaka bergantung kepada dedaun untuk makanan dan air.
Namun, sumber di kawasan hutannya semakin berkurangan.
Makanan segar cuma ada di kawasan perlindungan kecil dan teduh
yang bertebaran di antara puncak.
Si betina memutuskan sudah tiba masa untuk bertindak.
Liku puncak-puncak berceracak dan tajam menjadi penghadang antara hidup dan mati.
Di bawahnya, gaung yang besar.
Si anak perlu guna sepenuh kekuatan untuk berpaut pada ibu.
Penambahan berat si anak bermakna si ibu perlu bergerak dengan tepat.
Satu kesilapan boleh membawa maut.
Jalan ini berselirat, tapi haiwan ini tahu laluan rahsia.
Satu hari nanti, si anak juga akan tahu,
tapi buat masa sekarang, si anak hanya perlu berpaut
dengan kejap.
Pemburu handal mengawasi batu-batu yang terdedah.
Sifaka perlu cepat berlindung.
Si ibu meneruskan usahanya…
mencapai tempat selamat…
sehingga akhirnya…
sifaka sampai ke kawasan tersorok di antara batu
yang penuh dengan dedaun enak.
Perjalanan yang epik dan memenatkan.
Perjalanan yang si anak akan ulangi banyak kali pada tahun-tahun mendatang.
Lebih terpencil taman negara itu,
lebih luar biasa haiwan di situ
dan lebih menakjubkan tabiatnya.
Sebab itulah penting untuk melindungi pulau.
Seperti pulau ini di selatan Jepun.
Lokasi Taman Negara Yakushima dan sebuah hutan purba.
Tanah diselaputi dengan lumut.
Pokok ara dan beringin
mengait akarnya di sepanjang landskap.
Pokok sedar Jepun gergasi,
ada yang mencecah usia ribuan tahun, menjulang tinggi ke langit.
Pengasingan telah mencorakkan haiwan yang tinggal di sini.
Kebanyakan haiwan pulau lebih kecil daripada spesiesnya di tanah besar.
Rusa sika ini hanya setinggi 91 cm.
Diet daun keringnya mengenyangkan,
tapi bukan yang tersedap.
Diet itu juga tak memuaskan keinginan makanan manisnya.
Kalaulah si rusa boleh mencapai buah dan beri yang jauh di atas.
Namun, ada buah-buahan gugur di Yakushima
jika tahu tempat mencari.
Beruk Jepun.
Inilah kumpulan yang si rusa mahu jumpa.
Sekarang, perlu bersabar saja.
Beruk ialah kunci bagi makanan termanis di hutan.
Kata orang kesabaran itu indah.
Semua rusa tahu beruk-beruk ini
makan berkecah.
Makanan yang dijatuhkan oleh beruk kaya dengan gula.
Namun, jumlah makanan terhad.
Rusa menikmati makanan itu sepenuhnya.
Namun, rusa jantan yang sedang makan seronok untuk diganggu.
Nampaknya tiada makanan yang percuma di dunia ini.
Sebagai balasan memakan makanannya, rusa itu dibawa bersiar-siar.
Bagus menjaga hubungan dengan sekutu.
Namun, ini hentian yang terakhir.
Taman negara kita bukan saja membekalkan
makanan dan perlindungan kepada hidupan liar.
Kita masih mengkaji kebaikan sebenar melindungi alam semula jadi.
Pada tahun 1872,
Yellowstone, di barat Amerika Syarikat,
menjadi taman negara pertama di dunia.
Dua juta ekar hutan belantara di Pergunungan Rocky.
Aktif secara geologi
dan menakjubkan.
Lokasi dengan kepadatan haiwan liar tertinggi
di tanah besar Amerika Syarikat.
Salah satu idea terhebat Amerika.
Diwujudkan untuk kebaikan dan dinikmati orang ramai.
Idea itu diikuti dan mencetuskan gerakan global.
Hari ini, kira-kira 15 peratus darat
dan hampir 18 peratus laut dilindungi.
Kebanyakannya semasa hayat saya.
Kita semua bersepakat tentang kepentingan alam semula jadi yang tinggal
dan apa yang berlaku kepadanya akan memberi kesan kepada kita semua.
Contohnya, hutan hujan.
Ia merupakan habitat kepada lebih separuh hidupan di darat.
Jika anda tak faham apa kepentingan melindungi kepelbagaian hayat ini,
pertimbangkan ini. Suku daripada ubat-ubatan kita
berasal dari hutan hujan.
Kita masih menemui kemajuan perubatan baru
yang berselindung di hadapan mata.
Di Taman Negara Manuel Antonio, Costa Rica,
haiwan yang sering dijumpai pun boleh mengejutkan kita.
Sloth berjari tiga sedang menikmati matahari.
Dengan metabolisme paling perlahan bagi mamalia,
sloth tak boleh membazirkan tenaga.
Namun, sloth ini lapar.
Mujurlah tak perlu pergi jauh.
Jika perlukan masa sebulan untuk menghadam sehelai daun,
wajarlah ambil masa untuk cari daun yang tepat.
Si sloth juga sukar untuk melihat seperti sloth lain.
Jadi, si sloth mencari daun terbaik dengan deria bau.
Meninggalkan dedaun tua…
sehingga daun yang sempurna ditemui.
Makan malam perlu ditangguhkan.
Hujan menyejukkannya.
Berbeza dengan monyet, si sloth tak boleh panaskan badan dengan bergerak pantas.
Namun, hutan hujan menyediakan kerusi berjemur yang ideal
untuk melakukan silap mata yang menarik.
Warnanya berubah menjadi hijau terang.
Itu alga yang setakat ini hanya ditemui pada sloth
yang memberikannya warna yang unik.
Bukan itu saja.
Ada kerajaan mikro yang hidup di bulunya.
Kira-kira 80 spesies tinggal di sini…
termasuk kupu-kupu sloth
yang menghabiskan umur dewasanya di atas perumahnya yang baik.
Gabungan bulunya yang tebal dan lembap, dipanaskan oleh mentari,
memastikan kelangsungan hidup dunia kecil pada bulunya.
Sebab itu ahli saintis percaya sloth ini
boleh memberi kebaikan kepada kita semua.
Sloth ini ibarat kilang farmaseutikal kecil.
Kulat pada bulunya menghasilkan bahan kimia
yang berpotensi melawan kanser, malaria
dan serangga luar biasa yang kebal antibiotik.
Jika kita boleh melindunginya dan hutan hujannya,
sloth yang mengantuk ini mungkin menyelamatkan kita semua.
Bagi memelihara taman kita dan semua penghuninya,
kita juga perlu melindungi kesihatan tanah dan air
yang melangkaui sempadannya…
kerana setiap alam yang dipelihara , tak kira betapa terpencil,
bersambung dengan dunia luar…
melalui pergerakan angin,
air
dan hidupan liar.
Di pantai utara Australia,
suku juta ekor angsa magpie terbang bersama…
menuju ke Taman Negara Kakadu.
Sebuah landskap yang didominasi oleh tanah lembap, sungai dan sungai mati.
Di sini, air bergerak yang menentukan nasib.
Pada musim kemarau, angsa makan sengkuang cina
yang terdedah di tanah cetek yang berlumpur.
Namun, tuah satu spesies mungkin malang bagi spesies yang lain.
Buaya air masin,
reptilia terbesar di dunia.
Musim kemarau sangat berbahaya bagi pemangsa ini.
Buaya jantan sepanjang 4.5 meter cuba menuju ke air dalam
dan perlu melalui kawasan pesaing.
Namun, pertaruhan itu berbaloi.
Buaya yang lambat bergerak berisiko tertanam di dalam lumpur kering.
Namun, si buaya berjaya sampai ke sungai
yang menyambungkan Kakadu ke laut.
Kini misinya bergerak lebih pantas.
Si buaya lalu di hadapan mangsa biasa.
Ada pilihan yang lebih baik di destinasi.
Lintasan Cahills,
jalan yang tenggelam semasa air pasang tertinggi dalam setahun.
Si buaya memilih masa yang tepat.
Apabila paras air meningkat, ikan belanak dari laut
mengambil peluangnya untuk melalui lintasan
dan meneruskan perjalanan ke hulu, menuju ke kawasan peneluran.
Buaya tahu mengenainya…
menjadikan ini mungkin himpunan terbesar buaya air masin di Bumi.
Namun, air terlalu berkocak, si buaya tidak dapat melihat ikan.
Jadi, si buaya memampangkan anggota
dan mengeluarkan kukunya.
Sisiknya dipenuhi dengan sensor tekanan.
Dengan memampangkannya,
si buaya boleh mengesan pergerakan mangsa dengan lebih tepat.
Si belanak takkan berpatah balik disebabkan nalurinya.
Pemangsa purba ini mempunyai gigitan terkuat dalam dunia haiwan.
Kemudian, sejam selepas air pasang…
semuanya berakhir.
Si buaya kembali hidup sendirian,
pewaris perlindungan taman
dan khazanah alam yang datang dari laut melangkaui Kakadu.
Terumbu Sawar Besar Australia.
Terumbu, atol dan kepulauan sepanjang 2414 kilometer.
Sistem terumbu karang terbesar di dunia.
Kebanyakannya dilindungi sebagai taman marin.
Di bawah permukaannya,
penuh dengan hidupan dan kepelbagaian.
Ia sebuah metropolis dalam air yang sibuk.
Batu karang meliputi satu peratus daripada lautan,
namun menyokong hampir suku daripada jumlah hidupan marin.
Terumbu Sawar Besar sangat menakjubkan,
tempat terkecil di sini pun memainkan peranan yang penting.
Pulau Raine hanya sepanjang 804 meter,
satu jalur pantai yang kecil di laut yang luas.
Taman inilah kelangsungan hidup bagi 90 peratus
penyu agar yang terancam di rantau ini.
Setiap musim panas, beribu-ribu penyu agar mengembara jauh ke Laut Pasifik
untuk tiba ke pulau kecil ini…
iaitu kawasan peneluran penyu agar terbesar di dunia.
Hampir satu juta telur ditanam di pantai ini pada setiap musim
selama beribu-ribu tahun lamanya.
Namun, dunia kita berubah dengan pantas.
Kini, kadar pertukaran iklim yang semakin cepat
memberikan kesan yang buruk.
Jantina anak tetasan ditentukan oleh suhu di dalam sarangnya.
Pasir yang panas menyebabkan hampir 99 peratus tetasan di sini
ialah penyu betina.
Bukan itu saja.
Dengan peningkatan suhu Bumi dan paras air,
kawasan sarang boleh banjir dan menenggelamkan telur.
Dengan kebanyakan pantai hanya beberapa inci di atas paras laut,
Pulau Raine berada dalam bahaya.
Ada yang kata kita generasi pertama yang merasai
kesan pemanasan global
dan generasi terakhir yang boleh mengubahnya.
Taman kita, seperti seluruh planet ini
kini diancam dengan cuaca ekstrem ,
pencemaran yang semakin memuncak
dan kehilangan biodiversiti dan habitat.
Ada yang berpunca daripada pilihan yang kita buat dalam kehidupan harian.
Kita mempertaruhkan kesejahteraan kita…
dan kesejahteraan generasi akan datang.
Kita bukannya tak berdaya.
Kita boleh mengubahnya.
Jika kita bertindak sekarang.
Tindakan sudah diambil di beberapa tempat yang dilindungi.
Di tengah-tengah Afrika, Taman Negara Gunung Berapi Rwanda.
Selepas genosid memusnahkan negara ini,
negara kecil ini bangkit semula.
Dalam proses pemulihan Rwanda, ia mengutamakan pemuliharaan.
Tanah gunung berapi yang subur dituai sehingga ke dinding batu yang tersorok.
Di luar sempadan,
ada dua populasi terakhir gorila gunung yang terancam.
Keluarga ini menggunakan buluh sebaiknya.
Kawanan ini ada sembilan ekor gorila betina
termasuk ibu ini bersama anaknya,
gorila termuda di seluruh taman ini.
Si anak baru berusia tiga minggu dan hanya mampu mengangkat kepala.
Beberapa bulan lagi, si kecil ini akan dinamakan
oleh kerajaan Rwanda dalam majlis
yang meraikan kelahiran setiap gorila baru.
Si kecil ini dan tujuh saudaranya adalah sebahagian daripada ledakan bayi
yang menyaksikan peningkatan populasi sebanyak sekali ganda.
Sementara ayahnya, Mirambo,
tidur,
anaknya yang berusia tiga tahun, Paradiso,
memantau keselamatan keluarganya.
Si anak nak membanggakan ayahnya…
dan berpotensi menjadi ketua akan datang.
Namun, si anak masih perlu dididik.
Taman Negara Gunung Berapi ialah syurga gorila,
tapi dulu bukan begitu.
Pemburuan haram dan pemusnahan habitat sangat berleluasa 40 tahun lalu.
Namun, usaha melindungi gorila bermakna hari ini,
Mirambo dan keluarganya selamat.
Walaupun di luar kawasan hutan ini.
Kawanan ini melintasi dinding taman dengan berhati-hati.
Haiwan lain juga meninggalkan taman untuk mencari makanan.
Kera emas nadir yang tinggal hanya di pergunungan ini
datang untuk mengambil kentang.
Namun, hidupan liar tidak diapa-apakan. Para petani pun tidak kerugian.
Tanaman rosak dibayar dan keuntungan pelancongan haiwan liar
dilaburkan semula untuk komuniti tempatan.
Maknanya manusia boleh hidup lestari bersama alam semula jadi.
Ada rancangan untuk menambah keluasan taman ini.
Ini memastikan apabila tiba masa Paradiso menjadi ketua,
masa depan Paradiso dan spesiesnya terjamin.
Pemuliharaan yang aktif bertanggungjawab
melindungi banyak taman negara dan penghuninya.
Di Yellowstone, itu termasuk spesies
yang sinonim dengan identiti negara.
Lebih 100 tahun yang lalu,
bison Amerika hampir mengalami kepupusan.
Hari ini, di sebalik pohon-pohon,
seekor anak bison baru saja dilahirkan.
Tak lama lagi, si anak akan cukup kuat untuk meneroka dunianya
dan berkawan.
Kini, ada kira-kira 5000 ekor bison di Yellowstone,
tarikan utama bagi berjuta-juta pengunjung yang datang ke taman ini setiap tahun.
Saya takkan lupakan perasaan saya apabila melihat bison buat pertama kali.
Di sinilah, semasa kecil,
saya mula betul-betul menghargai tempat saya dalam alam buat pertama kali.
Saya sebahagian daripada sesuatu yang jauh lebih hebat.
Saya harap semua orang berpeluang datang ke taman negara
untuk melihat sendiri kegirangan dan keajaiban alam,
untuk memahami bahawa kita semua sebahagian daripada alam semula jadi.
Setiap nafas yang dihela.
Setiap cawan air yang diminum.
Banyak penemuan perubatan dan saintifik yang disingkapkan.
Fabrik alam semula jadi terjalin dengan hidup kita dalam banyak cara.
Kita saja yang boleh melindunginya,
menjaganya
dan mewariskan alam semula jadi ini kepada generasi seterusnya.
Mari bersama saya meneroka keajaiban dan rahsia
antara taman-taman negara yang paling menakjubkan di planet ini.
Terjemahan sari kata oleh Aisyah S